|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

Αρ. Πρωτ.: 6662 Αθήνα, 20/04/2016

**ΔΕΛΤΙΟ ΤΥΠΟΥ**

Για ακόμη μία φορά ο κλάδος του εμπορίου πλήττεται, αφού η συγκυβέρνηση ΣΥΡΙΖΑ – ΑΝΕΛ αυτή τη φορά, επιτρέπει το άνοιγμα των εμπορικών καταστημάτων την Κυριακή 24 Απριλίου 2016.

Για ακόμη μία φορά εξυπηρετούνται οι μεγάλες και ξένες πολυεθνικές, καθώς με αυτή την απόφαση οι μόνοι ωφελημένοι είναι οι μεγάλες εμπορικές αλυσίδες και οι ξένες πολυεθνικές επιχειρήσεις, καταστρέφοντας ουσιαστικά τις μικρομεσαίες επιχειρήσεις.

Πρέπει να γίνει αντιληπτό ότι η συντριπτική πλειοψηφία των καταστημάτων που «δοκίμασαν» τις Κυριακές δεν κατάφερε να καλύψει ούτε τα βασικά έξοδα λειτουργίας. Χιλιάδες εργαζόμενοι εργάστηκαν χωρίς ρεπό και χωρίς να πληρωθούν, αδύναμοι να αντιδράσουν από τα ήδη πάρα πολλά προβλήματα που μαστίζουν τον κλάδο του εμπορίου: απλήρωτες ώρες εργασίας, μειώσεις μισθών, ωράρια λάστιχο, απολύσεις.

Μήπως οι εργαζόμενοι της ΗΛΕΚΤΡΟΝΙΚΗΣ ΑΘΗΝΩΝ δεν εργάστηκαν Κυριακές; Ποιο ήταν το όφελός τους;

**Για ακόμη μια φορά λοιπόν λέμε ΟΧΙ στην Κυριακάτικη λειτουργία των καταστημάτων.**

**Όλοι στην Απεργιακή Συγκέντρωση**

**ΣΥΝΤΑΓΜΑ και ΕΡΜΟΥ στις 11.00**

**Το Δ.Σ.**